HSTSV 
m KOMMISSIONEN FOR DE EUROPÆISKE FÆLLESSKABER 
Bruxelles, den 23.07.1998 
KOM(1998) 467 endelig udg. 
Forslag til 
RÅDETS FORORDNING (EF) 
om ændring af Rådets forordning (EF) nr. 2160/96 om indførelse 
af en endelig antidumpingtold på importen af tekstureret garn 
af endeløse polyesterfibre med oprindelse i bl.a. Indonesien 
(forelagt af Kommissionen) 

BEGRUNDELSE 
Ved forordning (\!V) nr. 2160/%' indførte Rådet en endelig dumpingtold på importen af 
tekstureret garn af endeløse polyesterfibre med oprindelse i bl.a. Indonesien. 
Som følge af en anmodning indgivet af en indonesisk eksportør, PT Polyfin Canggih, 
indledte Kommissionen en fornyet undersøgelse i forbindelse med en "ny eksportør" i 
henhold til artikel 11, stk. 4, i Rådets forordning (EF) nr. 384/962. 
Det fremgik af undersøgelsen, at der ikke har fundet dumping sted i forbindelse med det 
af undersøgelsen omfattede selskabs eksport af PTY til Fællesskabet i 
undersøgelsesperioden. Det foreslås derfor, at Rådets forordning (EF) nr. 2160/96 
ændres, således at den antidumpingtold, der er indført ved denne forordning, ikke finder 
anvendelse på PTY fremstillet og eksporteret af PT Polyfin Canggih. 
1 EFT L 289 af 12.11.1996, s.14 
2 EFT L 56 af 6.3.1996, s. 1 
RÅDETS FORORDNING (EF) NR. .../98 
af .... 1998 
om ændring af Rådets forordning (EF) nr. 2160/96 om indførelse 
af en endelig antidumpingtold på importen af tekstureret garn 
af endeløse polyesterfibre med oprindelse i bl.a. Indonesien 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. december 1995 om beskyttelse mod 
dumpingimport fra lande, der ikke er medlemmer af Det Europæiske FællesskabO), som senest 
ændret ved forordning (EF) nr. 905/98(2), særlig artikel 11, stk. 4, 
under henvisning til forslag fra Kommissionen forelagt efter konsultation i Det 
Rådgivende Udvalg, og 
ud fra følgende betragtninger 
A. TIDLIGERE PROCEDURE 
(1) Ved forordning (EF) nr. 2160/96(3) indførte Rådet bl.a. en endelig antidumpingtold på 
20,2% på importen af tekstureret garn af endeløse polyesterfibre (i det følgende benævnt 
"den pågældende vare" eller "PTY") med oprindelse i Indonesien med undtagelse af 
importen fra fire indonesiske eksportører, der specifikt blev anført, og som enten er 
pålagt en lavere told eller slet ingen told. Den pågældende vare henhører i øjeblikket 
under KN kode 54 02 33 10 og 54 02 33 90. 
B. NUVÆRENDE PROCEDURE 
(2) Kommissionen modtog efterfølgende en begæring fra den indonesiske producent PT 
Polyfin Canggih (i det følgende benævnt "selskabet") om en fornyet undersøgelse af de i 
øjeblikket gældende foranstaltninger, dvs. en anmodning om at indlede en fornyet 
undersøgelse i forbindelse med en "ny eksportør" af forordning (EF) nr. 2160/96, jf. 
artikel 11, stk. 4, i forordning (EF) nr. 384/96 (i det følgende benævnt 
" grundforordningen" ). 
1 EFT L 56 af 6.3.1996, s. 1. 
2 EFTL 128 af 30.4.1998, s. 18. 
3 EFTL 289 af 12.11.1996, s. 14. 
3 
Selskabet hævdede, at det ikke var forretningsmæssigt forbundet med nogen af de 
eksportører eller producenter i Indonesien, som var genstand for de 
antidumpingforanstaltninger, der er indført over for den pågældende vare. Det hævdede 
endvidere, at det ikke havde eksporteret den pågældende vare i den oprindelige 
undersøgelsesperiode (1. juli 1993 til 30. juni 1994), men at det havde eksporteret den 
pågældende vare til Fællesskabet efter denne periode. 
(3) Efter at have undersøgt de af den pågældende indonesiske eksportør fremlagte beviser, 
som fandtes tilstrækkelige til at berettige indledningen af en undersøgelse i 
overensstemmelse med artikel 11, stk. 4, i grundforordningen, efter konsultation af Det 
Rådgivende Udvalg og efter, at den berørte erhvervsgren i Fællesskabet havde haft 
mulighed for at fremsætte bemærkninger, indledte Kommissionen ved forordning (EF) 
nr. 2544/97(4) en fornyet undersøgelse af forordning (EF) nr. 2160/96 for så vidt angår 
PT Polyfin Canggih. 
Ved forordningen om indledning af den fornyede undersøgelse ophævede Kommissionen 
desuden den ved forordning (EF) nr. 2160/96 indførte antidumpingtold på den 
pågældende vare, der fremstilles og eksporteres til Fællesskabet af PT Polyfin Canggih, 
og pålagde toldmyndighederne at tage passende skridt til at registrere denne import i 
henhold til artikel 14, stk. 5, i grundforordningen 
(4) Den vare, der er omfattet af denne fornyede undersøgelse, er samme vare, som er 
omfattet af forordning (EF) nr. 2160/96. 
(5) Kommissionen underrettede officielt selskabet og eksportlandets repræsentanter. Den gav 
desuden andre direkte berørte parter mulighed for at fremsætte bemærkninger skriftligt 
og anmode om at blive hørt mundtligt. Kommissionen modtog imidlertid ingen 
anmodninger herom. 
Kommissionen sendte et spørgeskema til selskabet og modtog svar inden for den fastsatte 
frist. Kommissionen indhentede og efterprøvede alle de oplysninger, som den anså for 
nødvendige i forbindelse med undersøgelsen, og aflagde kontrolbesøg hos selskabet. 
(6) Dumpingundersøgelsen omfattede perioden fra 1. oktober 1996 til 30. september 1997 (i 
det følgende benævnt "undersøgelsesperioden"). 
(7) Der anvendtes i denne undersøgelse samme metode som i den oprindelige undersøgelse. 
4 EFT L 347 af 18.12.1997, s.31. 
</ 
C. UNDERSØGELSENS OMFANG 
(8) Da der ikke blev anmodet om en fornyet undersøgelse af konklusionerne vedrørende 
skade i denne undersøgelse, var denne fornyede undersøgelse begrænset til dumping. 
D. UNDERSØGELSENS RESULTATER 
1. Status som ny eksportør 
(9) Det fremgik af undersøgelsen, at PT Polyfin Canggih ikke havde eksporteret den 
pågældende vare i den oprindelige undersøgelsesperiode. Produktionen af PTY og 
eksporten til Fællesskabet blev først påbegyndt i anden halvdel af 1994. 
Selskabet dokumenterede desuden på tilfredsstillende vis, at det ikke havde direkte eller 
indirekte forbindelser med nogen af de indonesiske eksportører, som er omfattet af de 
antidumpingforanstaltninger, der gælder for den pågældende vare. 
Det bekræftes derfor, at PT Polyfin Canggih skal anses for at være en ny eksportør i 
overensstemmelse med artikel 11, stk. 4, i grundforordningen, og at selskabets 
individuelle dumpingmargen derfor skal fastsættes. 
2. Dumping 
A. Normal værdi 
(10) I overensstemmelse med artikel 2, stk. 2, i grundforordningen undersøgtes det, om den 
mængde PTY, som selskabet solgte på hjemmemarkedet, udgjorde mindst 5% af 
eksporten af samme vare til Fællesskabet. I denne forbindelse fandtes det, at et antal 
rapporterede transaktioner ikke vedrørte samme vare, og de indgik derfor ikke i 
beregningerne. Det blev dog fastslået, at hjemmemarkedssalget af samme vare lå 
betydeligt over den ovennævnte tærskel på 5%. 
For hver type PTY, der eksporteredes til Fællesskabet, undersøgtes det derefter, hvorvidt 
der var et repræsentativt hjemmemarkedssalg af identiske eller direkte sammenlignelige 
typer. 
For h"3r type PTY udgjorde den mængde, der solgtes i Indonesien i 
undersøgelsesperioden, 5% eller mere af den mængde af den sammenlignelige type, der 
solgtes med henblik på eksport til Fællesskabet. Hjemmemarkedssalget af hver 
eksporteret type fandtes derfor at have fundet sted i tilstrækkelige mængder, jf. artikel 2, 
stk. 2, i grundforordningen.' 
r 
De afgivne oplysninger om produktionsomkostninger kontrolleredes for at undersøge, om 
salget af samme vare havde fundet sted i normal handel. 
En række fejl i de af selskabet afgivne oplysninger blev korrigeret. Beløbene for 
valutakursgevinster og -tab samt renteudgifter og -indtægter blev også justeret. 
Kommissionen undersøgte derefter, om hjemmemarkedssalget af hver type PTY, der 
eksporteredes til Fællesskabet, kunne anses for at have fundet sted i normal handel, jf. 
artikel 2, stk. 4, i grundforordningen. For hver varetype fandtes det, at de solgte mængder 
til priser, der var lavere end enhedsomkostningerne, lå under 20% af det samlede salg, 
der anvendtes til at fastsætte den normale værdi. 
Hele salget på hjemmemarkedet ansås derfor for at have fundet sted i normal handel. I 
overensstemmelse med artikel 2, stk. 1, i grundforordningen blev den normale værdi 
fastsat på grundlag af de vejede gennemsnitlige priser for alle salgstransaktioner på 
hjemmemarkedet af de typer varer, der svarede til de typer, som eksporteredes til 
Fællesskabet. 
B. Eksportpris 
(11) Eksportpriserne fastsattes på grundlag af de priser, der faktisk blev betalt eller skulle 
betales for den pågældende vare, når den solgtes med henblik på eksport til uafhængige 
kunder i Fællesskabet, jf. artikel 2, stk. 8, i grundforordningen. 
C. Sammenligning 
(12) I overensstemmelse med artikel 2, stk. 11, i grundforordningen sammenlignedes den 
vejede gennemsnitlige normale værdi ab fabrik for hver varetype med den vejede 
gennemsnitlige eksportpris på samme handelstrin. 
Af hensyn til en rimelig sammenligning blev der i form af justeringer taget behørigt 
hensyn til forskelle, der påstodes og påvistes at påvirke priserne og 
prissammenligneligheden. Der blev foretaget justeringer for provision, transport-, 
forsikrings- og håndteringsomkostninger og dermed forbundne omkostninger, 
kreditomkostninger, rabatter og afslag, jf. artikel 2, stk. 10, i grundforordningen. 
D. Dumpingmargin 
(13) Det fremgik af sammenligningen, at der ikke fandt dumping sted i forbindelse med PT 
Polyfin Canggihs eksport af PTY til Fællesskabet i undersøgelsesperioden. 
<c 
E. ÆNDRING AF DE FORANSTALTNINGER, DER ER OMFATTET AF DEN 
FORNYEDE UNDERSØGELSE 
(14) På grundlag af undersøgelsens konklusioner om, at der ikke forekommer dumping, finder 
Kommissionen, at importen til Fællesskabet af PTY fremstillet og eksporteret af PT 
Polyfin Canggih ikke bør være genstand for en antidumpingtold. Forordning (EF) nr. 
2160/96 bør derfor ændres i overensstemmelse hermed. 
F. MEDDELELSE OM FORANSTALTNINGEN OG DENS VARIGHED 
(15) PT Polyfin Canggih blev underrettet om de kendsgerninger og overvejelser, på grundlag 
af hvilke Kommissionen påtænkte at stille forslag om ændring af forordning (EF) nr. 
2160/96, og fik mulighed for at fremsætte bemærkninger. Der blev ikke modtaget nogen 
bemærkninger. 
(16) Den foretagne fornyede undersøgelse påvirker ikke udløbsdatoen for forordning (EF) nr. 
2160/96 i henhold til artikel 11, stk. 2, i grundforordningen -
UDSTEDT FØLGENDE FORORDNING: 
Artikel 1 
I artikel 1, stk. 2, i forordning (EF) nr. 2160/96 indsættes følgende i slutningen af afsnittet om 
Indonesien: 
4, og PT Polyfin Canggih (Taric-tillægskode 8885)'. 
Artikel 2 
Toldmyndighederne pålægges at ophøre med at foretage registrering i henhold til artikel 3 i 
forordning (EF) nr. 2544/97. 
% 
Artikel 3 
Denne forordning træder i kraft dagen efter offentliggørelsen i De Europæiske Fællesskabers 
Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 1998 
På Rådels vegne 
Formand 
r 
ISSN 0254-1459 
KOM(98) 467 endelig udg. 
DOKUMENTER 
DA 02 10 11 17 
Katalognummer : CB-C0-98-478-DA-C 
ISBN 92-78-38449-6 
Kontoret for De Europæiske Fællesskabers Officielle Publikationer 
L-2985 Luxembourg 
9